රත්නපුර, විහාරමාවත පදිංචි වි සිටි සජිනි ලක්මලි නමැති 23 හැවිරිදි තරුණියක් අතුරුදන්ව ඇතැයි එම තරුණියගේ පවුලේ ඥාතින් පවසනවා.මෙම තරුණියගේ අතුරුදන්විම පිළිබදව රත්නපුර පොලිසියට පැමිණිල්ලක් ද සිදුකර ඇති බවයි අප වාර්තාකරු සඳහන් කළේ.අතරුදහන් වීමට පෙර මෙම තරුණිය ඉකුත් 24 දින රත්නපුර නගරයේ පිහිටි වෙළඳසැලක සේවය කිරිම සඳහා නිවසින් පිටත්ව ගොස් තිබෙනවා.එහිදී පවතින අසනීප තත්වයකට ප්‍රතිකාර ලබා ගැනීම සඳහා යන බව යෙහෙළියකට පවසා වෙළදසැලෙන් පෙරවරු 8.00 පමණ පිටව ගොස් ඇති අතර ඉන් පසු සිට අතරුදහන්ව ඇතැයි පවුලේ ඥතින් පොලිසියට පවසා ඇත්තේ.තරුණියගේ අතුරුදන් වීම සම්බන්ධයෙන් සැක කෙරෙන පුද්ගලයෙකු පිළිබඳව ඇයගේ ඥතින් පොලිසියට දන්වා ඇති අතර ඔහුට ඉකුත් දෙවනදා සහ හත්වනදා යන දිනයන් වල පොලිසියට පැමිණෙණ ලෙස දන්වා ඇති නමුත් ඔහු පොලීසියට පැමිණ නැති බවයි අප වාර්තාකරු වැඩිදුරටත් පැවසුවේ.